Nilo Zandanel

Nilo Zandanel (født 8. november 1937 i Cibiana di Cadore, død 25. juli 2015 i Pieve di Cadore) var en italiensk skihopper som representerte GS Fiamme Gialle. Han er den eneste italiener som har hatt verdensrekorden i skiflyging.

Han deltok i den tysk-østerrikske hoppuka i årene 1957-1966. Hans beste enkeltresultat var 3.-plass i Garmisch-Partenkirchen 1. januar 1961. Sammenlagt i hoppuka ble han som best nummer 7 i 1960-61. Han var med i VM i 1958 og 1962, med 28.-plass i normalbakken i Zakopane i 1962 som beste plassering. Han deltok i OL i 1960 og 1964, og ble som best nummer 25 i storbakken i Innsbruck i 1964.

16. februar 1964 satte Nilo Zandanel verdensrekord i skiflyging med 144 meter i skiflygingsuka i Oberstdorf. Han ble italiensk mester i hopp i 1959, 1960, 1965 og 1967, tok sølvmedalje fem ganger og bronse én gang. Han tok dessuten bronsemedalje i det italienske mesterskapet i kombinert i 1958.

 Referanser 

 Kilder 
Sports Reference: Nilo Zandanel  (besøkt 17. oktober 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Federazione Italiana Sport Invernali: Salto speciale, l'albo d'oro degli Assoluti (italienske mestere i spesielt hopp, italiensk, besøkt 17. oktober 2011)
Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 17. oktober 2011)

 Eksterne lenker 

Kategori:Italienske skihoppere
Kategori:Deltakere for Italia under Vinter-OL 1960
Kategori:Skihoppere under Vinter-OL 1960
Kategori:Deltakere for Italia under Vinter-OL 1964
Kategori:Skihoppere under Vinter-OL 1964
Kategori:Personer fra Cibiana di Cadore